పి.ఎం. సయీద్

పదనాథ మహమ్మద్ సయీద్ (10 మే 1941 - 18 డిసెంబర్ 2005) భారతదేశానికి చెందిన రాజకీయ నాయకుడు. ఆయన లక్షద్వీప్ లోక్‌సభ నియోజకవర్గం నుండి 1967 నుండి 2004 వరకు వరుసగా పది సార్లు లోక్‌సభ సభ్యుడిగా ఎన్నికై 22 మే 2004 నుండి 18 డిసెంబర్ 2005 వరకు మన్మోహన్ సింగ్ మంత్రివర్గంలో కేంద్ర విద్యుత్ శాఖ మంత్రిగా పని చేశాడు.

వ్యక్తిగత జీవితం 
పీఎం సయీద్ లక్షద్వీప్‌లోని ఆండ్రోట్ ద్వీపంలో మే 10, 1941న  జన్మించాడు. ఆయన మంగళూరులోని ప్రభుత్వ ఆర్ట్స్ కాలేజీలో బికామ్, ముంబైలోని సిద్ధార్థ కాలేజ్ ఆఫ్ లాలో న్యాయశాస్త్రం పూర్తి చేశాడు. 

ఆయన కుమారుడు ముహమ్మద్ హమ్దుల్లా సయీద్ పూణేలోని ఇండియన్ సొసైటీ కళాశాల నుండి లా గ్రాడ్యుయేట్, 26 సంవత్సరాల వయస్సులో లక్షద్వీప్ నియోజకవర్గం నుండి ఎన్నికై 15వ లోక్‌సభలో అతి పిన్న వయస్కుడైన ఎంపీగా రికార్డు సృష్టించాడు.

నిర్వహించిన పదవులు
 1979 నుండి 1980  వరకు కేంద్ర రాష్ట్ర, ఉక్కు, బొగ్గు & గనుల మంత్రి
 1993 నుండి 1995 వరకు కేంద్ర హోం వ్యవహారాల శాఖ మంత్రి 
 1995 నుండి 1996 వరకు కేంద్ర  సమాచార & ప్రసార  శాఖ మంత్రి 1995–1996; మరియు * 1998 నుండి 2004 వరకు లోక్ సభ డిప్యూటీ స్పీకర్  
 22 మే 2004 నుండి 18 డిసెంబర్ 2005 వరకు కేంద్ర విద్యుత్ శాఖ మంత్రి
 2004 నుండి 2006 వరకు రాజ్యసభ సభ్యుడు, ఢిల్లీ 

 మరణం 
సయీద్  కాలేయం పెరగడం & ప్రాణాంతక లక్షణాలతో వైద్య చికిత్స కోసం దక్షిణ కొరియా రాజధాని సియోల్‌లోని హ్యుందాయ్ ఆసుపత్రికి వెళ్లి చికిత్స పొందుతూ 2005 డిసెంబర్ 19న గుండెపోటుతో మరణించాడు. అతనికి భార్య ఎబి రహమత్ సయీద్, ఒక కుమారుడు, ఏడుగురు కుమార్తెలు ఉన్నారు.

మూలాలు

వర్గం:లక్షద్వీప్ రాజకీయ నాయకులు
వర్గం:1941 జననాలు
వర్గం:2005 మరణాలు
వర్గం:భారత జాతీయ కాంగ్రెస్ నాయకులు
వర్గం:లక్షద్వీప్ నుండి ఎన్నికైన లోక్‌సభ సభ్యులు